In Bémont probiere mr üses glück bir jugi. Die het aber scho zue u so faare mr no mau es schtück wyter. Bi Saignelégier biege mr nach linggs ab, richtig südoschte. U weni schpeter finge mr uf dr lingge schtrassesyte e campingplatz. Dört isch zwar o niemer me ar réception, aber mir schteue üses zäut glych uf. Mir mache es zedeli mit em hiwys, dass mr am nächschte morge chöme cho zale. U so geit weni schpeter e tag z änd, wo trotz ungünschtige raamebedingige es highlight vo dere tour  isch worde.